A BIZOTTSÁG 1024/2007/EK RENDELETE
(2007. szeptember 3.)
az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló 673/2005/EK tanácsi rendelet I. és II. mellékletének felváltásáról szóló 409/2007/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló, 2005. április 25-i 673/2005/EK tanácsi rendeletre (1), és különösen annak 3. cikkére,
mivel:
(1)
A 409/2007/EK bizottsági rendelet 32 termékkel kiegészítette a 673/2005/EK tanácsi rendelet I. mellékletében szereplő jegyzéket. Következésképpen az Amerikai Egyesült Államokból származó ilyen termékek behozatalára 2007. május 1-jétől 15 %-os ad valorem kiegészítő vámot kell alkalmazni.
(2)
Az importőrök jogos elvárásainak fenntartása érdekében egyértelművé kell tenni, hogy azok az áruk, amelyek a 409/2007/EK rendelet alkalmazásának első napján már vámfelügyelet alatt álltak, és amelyek rendeltetési helyét nem lehet megváltoztatni, mentességet élveznek a kiegészítő vám kiterjesztése alól.
(3)
Az érintett áruk vámkezelésének további késleltetésének elkerülése érdekében ez a rendelet kihirdetésének napján lép hatályba.
(4)
Az e rendeletben előírt intézkedések összhangban vannak a kereskedelmi megtorló intézkedésekkel foglalkozó bizottság véleményével,
ELFOGADTA EZT A RENDELETET:
1. cikk
A 409/2007/EK rendelet 3. cikke (2) bekezdése helyébe az alábbi szöveg lép:
„Azon termékekre, amelyek e rendelet alkalmazásának időpontjában már bizonyíthatóan úton vannak a Közösség irányába, átmenetileg tárolás alatt állnak, vámszabad területen vagy vámszabad raktárban vannak, vagy a Közösségi Vámkódex értelmében felfüggesztő eljárás alatt állnak, és amelyeknek a rendeltetése nem változtatható meg, nem vonatkozik a kiegészítő vám, amennyiben az alábbi KN-kódok egyike alá tartozik a termék (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 és 9406 00 11.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
A rendeletet 2007. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. szeptember 3-án.